Tajch (Nová Baňa)

Tajch (z nemeckého Teich) je umelá vodná nádrž v katastrálnom území Novej Bane, asi 3,5 km SV od Námestia slobody. Pôvodne bola vybudovaná pre banské účely. Od roku 1965 je prístupná pre rekreačné účely. Pôvodná hrádza bola zničená záplavami na sklonku šesťdesiatych rokov 20. storočia. Novobanský Tajch nie je prepojený so štiavnickými tajchmi a nikdy netvoril súčasť ich sústavy. Je odvodňovaný do Kýzového (Novobanského) potoka v povodí Hrona. V súčasnosti sa opravuje a čistí. Je lákavou turistickou atrakciou, ľudia chodia na toto miesto hľadať perly.